text: Stor succes for Købmand på anparter  
  21 oktober 2015 kl. 13.12
  70 procent af borgerne i Bevtoft har købt anparter i den nye købmandsforretning. Ordningen er populær b.la. fordi jo større andel - jo større rabat.
  Købmandsforretningen "Min Købmand Bevtoft" åbnede i juni efter at have været lukket i 15 måneder.
  Omsætningen er stigende og forventes at blive 9 mio kr om året, fortæller formanden for andelsselskabet, Michael Fleischer til TV SYD.
  Anpartshaverne får rabat, jo større andel, man har - jo større rabat. Dermed kommer priserne ned på Netto- og Fakta-niveau, hvilket er sjældent en lokal købmandsbutik kan præstere.
  Udover dagligvarer sælger butikken også speicliteter som trælamper, børne-service i giftfrit materiale, øl fra Vestslesvigsk Bryghus og specialimporteret græsk olivenolie.
  Onsdag aften holder købmanden græsk aften til fordel for butikken med oliesmagning, ølsmagning - et populært tiltag, som lynhurtigt var udsolgt - 125 mennesker dukker op.
  Se TV SYD onsdag aften
  